
Съобщение за набиране на ценови предложения за избор на изпълнител за длъжност „Счетоводител“  по проект BG05M9OP001-1.003-0334 „ЛЕК ПЪТ С НОВО РАБОТНО МЯСТО 2015“, спазвайки изискванията на ЗУСЕСИФ и ПМС 160/01.07.2016г.

ОПИСАНИЕ НА УСЛУГАТА/ДЛЪЖНОСТТА:

Счетоводителят на проект„ЛЕК ПЪТ С НОВО РАБОТНО МЯСТО 2015“ отговаря за цялостната финансово счетоводна дейност по проекта, води пълна, точна и ясна документация по отчитането на изразходваните средства, спазвайки стриктно изискванията на ОП „РЧР“. Обобщава подадената в оригинал отчетна информация от координатора и ръководителя на проекта. Изготвя месечни, междинни и финален отчети, съвместно с ръководителя и координатора на проекта, на базата на оригинални първични документи. Осчетоводява направените по проекта приходи и разходи. Представя навременна информация относно разходите и наличните ресурси. Следи и контролира стриктно изпълнението на бюджета. Участва в управление и своевременно отчитане на всички финансови приходи и разходи по проекта. Отговаря пряко пред ръководителя за изпълнението на своите ангажименти.Организира ресурсното осигуряване на дейностите по проекта; Следи за промените в изискванията на ДО, които намират отражение в настоящия проект. Контактува с представители и проверяващи от ДО, с цел некоректно разходване на средства, противоречащи на изискванията на оперативната програма. 

НОСИ ФИНАНСОВА ОТГОВОРНОСТ ПО ПРОЕКТА! 

Пряко подчинена на Ръководителя на проекта.

 Функционални връзки:

 Вътрешни: С екипа по проекта и Кандидата. 

Външни: С институции, организации и лица, свързани с изпълнение на дейността. 
Минималните изисквания за заемане на длъжността са следните:

·
Висше образование 

·
Доказан професионален опит - да има поне 5 (пет) години  опит като счетоводител на  проекти, финансирани от структурните и/или предприсъединителни фондове на ЕС и/или други донори, доказан с документи за трудов, служебен и/или осигурителен стаж, и/или договори за конкретна задача като част от екип на проект.

Допълнителни умения /считат се за предимство/:

·
Много добри компютърни умения - Word, Excel, Internet.

·
Аналитични способности и умения за обобщаване на информация;

·
Опит в работата с хора и екипи;  

ДОПЪЛНИТЕЛНИ РАЗЯСНЕНИЯ:

С избрания изпълнител бенефициентът подписва граждански договор за изпълнение с включване на всички задачи по дейността. 

ПЕРИОД НА ЗАЕМАНЕ НА ПОЗИЦИЯТА: 11 месеца /01.08.2016 – 30.06.2017/, включващи 660 (шестстотин и шестдесет) астрономически часа.

МЯСТО ЗА ИЗПЪЛНЕНИЕ: град София

ПРОГНОЗНА СТОЙНОСТ: 8,00 (осем лева ) лева на час - брутно възнаграждение

НАЧИН НА КАНДИДАТСТВАНЕ:

Кандидатите за изпълнение на услугата трябва да представят ценовите си предложения и приложат подробни автобиографии и др. документи.

Офертите се подават в Информационната система за управление и наблюдение на средствата от ЕС в България – ИСУН 2020. Всеки кандидат има право да представи само една оферта. Ценовите предложения се изготвят на български език и в български лева. 

СРОК ЗА ПОДАВАНЕ НА ЦЕНОВИ ПРЕДЛОЖЕНИЯ: до 15.08.2016 г., 00.00 ч.

Една посока много възможности!

Този документ е създаден с финансовата подкрепа на Оперативна програма „Развитие на човешките ресурси“ 2014-2020, съфинансирана от Европейския социален фонд на Европейския съюз.Цялата отговорност за съдържанието на документа се носи от „ТАКСИ – С - ЕКСПРЕС“ АД  и при никакви обстоятелства не може да се приема, че този документ отразява официалното становище на Европейския съюз и Управляващия орган.

                                                   -------------------------------- http://esf.bg ----------------------------------

Проект: „ЛЕК ПЪТ С НОВО РАБОТНО МЯСТО 2015”, Договор № BG05M9OP001-1.003-0334-С01. Проектът се осъществявя с финансовата подкрепа на Оперативна програма „Развитие на човешките ресурси“ 2014-2020, съфинансирана от Европейския социален фонд на Европейския съюз.

